Уражвае аздабленнем абраз Маці Божай Будслаўскай. Сярэбраную з пазалотай і каштоўнымі камянямі паверхню пакрываюць накладныя кветкі. Адзенне, упрыгожанае рубінамі, тапазамі, сапфірамі, ізумрудамі, сімвалізавала дасканаласць, паўнату мудрасці і вянец прыгажосці. Абраз абкладзены сярэбранай рамай з арабескавым арнаментам у стылі позняга Рэнесансу, у які ўпісаны фігуры святога Казіміра, магчыма, святой Ядвігі.